Vesthimmerlands Kommune inviterede i dag økonomi- og indenrigsminister Margrethe Vestager, flere borgmestre, byrådsmedlemmer og erhvervsfolk til Messecenter Aars til konferencen "Udvikling i landet bag motorvejen". Her skulle man finde frem til bud på løsninger for at bevare lokalsamfundene. Ministeren ser frem til at få nye idéer til at løse problemerne med et skævvredet Danmark. - Jeg synes ikke, at det er i orden, at Danmark bliver trukket skævt. Vi skal sørge for, at der kan være vækst i hele Danmark, siger Margrethe Vestager. TV2/Nord har fokus på netop udkantsdanmark og den rådne banan i denne uge.

Opsummering:
Udkantsdanmark - og dermed også i høj grad den nordjyske region - står med store udfordringer i fremtiden, hvis man skal fastholde og udvikle det erhvervsliv, der er så nødvendigt for at holde liv i de små samfund.